
Ieinteresētajiem piegādātājiem
Iepirkuma komisija izskatīja no ieinteresētā piegādātāja saņemto jautājumu par atklāta konkursa „Būvniecības ieceres “Tilta pārbūve pār Svētes upi Baložu ielā, Jelgavā” izstrāde un autoruzraudzība”, identifikācijas Nr. JVP 2026/117/AK, turpmāk – konkurss, prasībām un sniedz šādu atbildi:
Jautājums:
Tehniskajā specifikācijā būvprojekta izstrādes termiņš norādīts 7 mēneši (atzīme BIS – projektēšanas nosacījumu izpilde), savukārt līgumā 12 mēneši. Lūdzu novērst pretrunas (labot tehnisko specifikāciju).
Atbilde:
Pasūtītājs skaidro, ka pretrunas starp Tehnisko specifikāciju un Līguma projektu nav.
Tehniskās specifikācijas 5.1. punktā ir noteikts, ka projektēšanas ilgums ir nosakāms saskaņā ar Līguma izpildes termiņiem, kas noteikti Līguma projektā.
Līguma projektā noteiktais 12 (divpadsmit) mēnešu termiņš ir kopējais būvniecības ieceres izstrādes izpildes termiņš.
Savukārt Tehniskās specifikācijas 5.3.1. un 5.3.2. punktā noteiktie termiņi ir atsevišķu būvniecības ieceres izstrādes posmu (apakštermiņu) izpildes termiņi, kas paredz:
1. būvprojekta minimālā sastāvā (BMS) iesniegšanu Pasūtītājam 5 (piecu) mēnešu laikā no līguma noslēgšanas dienas;
1. būvvaldē saskaņota būvprojekta (atzīme BIS par projektēšanas nosacījumu izpildi) izstrādi un iesniegšanu 7 (septiņu) mēnešu laikā pēc BMS apstiprināšanas.
Līdz ar to Tehniskajā specifikācijā noteiktie termiņi ir paredzēti atsevišķu darbu posmu izpildes kontrolei, savukārt kopējais Līguma izpildes termiņš ir noteikts Līguma projektā. 
Līdz ar to Tehniskās specifikācijas grozījumi nav nepieciešami.
Iepirkuma komisijas priekšsēdētājs	[elektroniskais paraksts]	M.Rēvelis
Priedīte 63084486
Ludmila.Priedite@jelgava.lv

